**Εκπαιδευτικό ταξίδι στην Φλωρεντία.**

**Ομαδοσυνεργατική για τις παρουσιάσεις στο Uffizi.**

Χωριστείτε σε 6 ομάδες των 4 μαθητών (η μία ομάδα θα έχει 5 μαθητές).

Η κάθε ομάδα θα επιλέξει ένα έργο που εκτίθεται στο μουσείο Uffizi και θα το μελετήσει για να το παρουσιάσει στους συμμαθητές της μέσα στο μουσείο.

Η επίσκεψη στο Uffizi θα πραγματοποιηθεί το Σάββατο 14/2/2020 μαζί με τους Ιταλούς μαθητές. Θα χωριστούμε σε δύο μεικτά γκρουπ (Ιταλών-Ελλήνων). Οπότε, κατά την επίσκεψη, οι 6 ομάδες των 4 (μία ομάδα των 5) θα χωριστούν για να γίνει η παρουσίαση και στα δύο γκρουπ. Συνεπώς, θα πρέπει να προετοιμάσετε όλοι μαζί την παρουσίαση και να γνωρίζετε όλοι πολύ καλά το θέμα σας για την προφορική σας παρουσίαση.

Περιηγηθείτε στο μουσείο εικονικά με το googleArt:

<https://artsandculture.google.com/partner/uffizi-gallery>

Διαλέξτε πίνακα.

Μπείτε στο Web Gallery of Art: <https://www.wga.hu/>

Ψάξτε το έργο το οποίο θα παρουσιάσετε είτε με το όνομα του ζωγράφου (υπάρχει αλφαβητικός κατάλογος), είτε με την ιστορική περίοδο (π.χ. Αναγέννηση).

π.χ. για τον Μποτιτσέλι, πηγαίνετε στο γράμμα B και ψάχνετε τον ζωγράφο και τον συγκεκριμένο πίνακα από την συλλογή του Uffizi:

<https://www.wga.hu/index1.html>

<https://www.wga.hu/index1.html>

Κάνετε «κλικ» στον πίνακα που σας ενδιαφέρει και κυρίως στις πληροφορίες για το έργο (ένδειξη “I” δεξιά στην στήλη). Οι πληροφορίες είναι στα Αγγλικά.

Επίσης, μπορείτε να βρείτε πληροφορίες και στην Wikipedia, ειδικά για κάποια πολύ σημαντικά και διάσημα έργα, με πολύ καλή βιβλιογραφία στο τέλος της σελίδας.

Εάν θέλετε επιπλέον στοιχεία, να με ρωτήσετε.

Μην ξεχάσετε να σημειώσετε σε ποια αίθουσα του Uffizi βρίσκεται ο πίνακας που επιλέξατε, ώστε να πάμε στην συγκεκριμένη αίθουσα για να κάνετε την παρουσίαση. Μπορείτε να κατεβάσετε την εφαρμογή του Google Art και στα κινητά σας.

Επίσης, όποιος επιθυμεί, μπορεί να κατεβάσει την εφαρμογή clio muse στο κινητό του για την ξενάγηση στην Φλωρεντία: <https://cliomusetours.com/el/tours/florence-battle-against-water-time-el/>

Για οτιδήποτε χρειάζεστε ως πληροφορία, διευκρίνιση, ή βοήθεια, με ρωτάτε στο messenger ή προφορικά στο σχολείο.